NaiveNeuron/SloPal huggingface dataset:
Jurzyca, Eugen, poslanec NR SR (2017-12-13):
Ďakujem pekne, Anka Zemanová, za tvoje vystúpenie. Tak zhruba v jednej tretine som mal úplne pocit, že toto bude, končí dlhodobá schizma ekonómov a ekológov, tam to bolo pekne prepojené a ja myslím, že tento prejav by mohol byť jeden z prelomových na tomto zblížení, na ceste k tomu zblíženiu. Keby to malo byť komplexnejšie a nie až tak zamerané len na ekológiu, tak by som ti odporúčal nejaké ďalšie témičky, vyberiem tri. Jednak z tej správy vyplýva, že niektoré aj okolité krajiny a iné krajiny v Európskej únii majú čoraz vyšší verejný dlh. Napríklad také Poľsko, ani som nevedel predtým, si zvýšilo verejný dlh z 51 % na 54 % HDP za rok. Potom sa tam dalo ešte opýtať na zaujímavú vecičku a síce, prečo nám tak dramaticky narástli v roku 2016 aktívne opatrenia, výdavky na aktívne opatrenia trhu práce, a to takmer o 77 %, keď nezamestnanosť výrazne klesala v tom čase. A potom ešte je prekvapujúca zmena stavu zásob, nárast o 232 % takmer medziročne. Čiže len som uviedol niektoré nápady na ďalšie témy, keď takto na to pôjdeš rozumne, tak že by sa dalo tlačiť aj na ďalšie veci. Každopádne ďakujem, veľmi dobré vystúpenie.
Zmajkovičová, Renáta, podpredsedníčka NR SR (2012-08-08):
Pán poslanec Hlina.
Hirman, Karel, minister hospodárstva SR (2022-11-09):
Vážený pán predseda, vážené pani poslankyne, vážení páni poslanci, predkladám návrh novely zákona o dotáciách v pôsobnosti ministerstva hospodárstva, a to s cieľom doplniť dotačné titulu o dot... (neutíchajúci ruch v sále a zaznievanie gongu) tituly aj o dotáciu na kompenzáciu zvýšených cien elektriny a plynu. Návrh zákona je upravený tak, aby predstavoval zákonný rámec na poskytovanie dotácií pre široký okruh možných príjemcov, ktorí sú označení iba ako právnické osoby a fyzické osoby – podnikatelia. Konkrétne odlišovanie jednotlivých oprávnených subjektov bude na úrovni schém štátnej pomoci a na ne nadväzujúcich výziev. Zákon v otázke podmienok poskytovania dotácií oprávneného obdobia a výpočtu oprávneného nákladu odkazuje na schémy štátnej pomoci a vo vzťahu ku stropu cien elektriny a plynu, od ktorých sa bude odvodzovať výška dotácie, odkazuje zákonné nariadenie vlády Slovenskej republiky, ktoré bude prijaté bezprostredne po schválení zákona. Dotácie sa budú poskytovať na základe žiadostí, žiadosti sa budú predkladať iba elektronicky, tak ako bude celý proces ich vybavovania iba elektronicky. Údaje predkladané žiadateľmi bude ministerstvo hospodárstva overovať aj u ich dodávateľov, budeme o dodávateľoch mať takisto údaje o spotrebe každého odberateľa, ktoré žiadatelia získajú cez svoje odberné miesto a následne ich uvedú v žiadosti. Vážený pán predseda, vážené panie poslankyne, vážení páni poslanci, tento zákon umožní zrealizovať pomoc pre značnú časť podnikateľských subjektov na území Slovenskej republiky už v tomto roku 2022 na základe prvej schémy pre neregulované podniky, ktorá je už v procese notifikácie v Európskej komisii. Následne bude možné realizovať ďalšie schémy v roku 2023. Dovoľujem si vás všetkých požiadať o podporu predloženého návrhu zákona, za čo vám vopred veľmi pekne ďakujem.
Gibalová, Monika, poslankyňa NR SR (2012-11-06):
Dobrý deň prajem. Vážená pani predsedajúca, vážené dámy a páni, vážený pán predkladateľ a pán spravodajca, jedným zo základných práv poslanca Národnej rady Slovenskej republiky je interpelovať vládu Slovenskej republiky, členov vlády a požadovať od nich, od vedúcich ostatných ústredných orgánov štátnej správy a od vedúcich ostatných štátnych orgánov informácie, vysvetlenia, podklady potrebné pre výkon poslaneckej funkcie v zmysle zákona o poslancoch § 12 písm. g), h), ch). Získavanie poznatkov od orgánov verejnej správy je možné z hľadiska obsahu činnosti zákonodarcu považovať aj za jeho individuálny poslanecký prieskum, ktorý každý poslanec v priebehu výkonu svojej funkcie rutinne vykonáva a bez čoho by jeho činnosť postrádala zmysel. Ja počkám, pani predsedajúca, až pán predkladateľ si vybaví ostatné záležitosti v sále. (Prerušenie vystúpenia predsedajúcou.)
B. Bugár, podpredseda NR SR: (2005-05-20):
Dávam slovo spoločnému spravodajcovi z gestorského výboru, ústavnoprávneho výboru, Petrovi Miššíkovi, aby informoval Národnú radu o prerokovaní tohto návrhu, ako aj o stanovisku gestorského výboru. Nech sa páči.
Cigániková, Jana, poslankyňa NR SR (2017-11-29):
Čo mám to; ďakujem pekne, skúška mikrofónu. Dneska mi ide, dobre, ďakujem pekne, bude to rýchle. Chcela som sa len teda poďakovať, Boris, samozrejme, za tvoju podporu, som rada, že počujem, že sa v tomto zhodneme. Pánovi Mizíkovi a teda vášmu komentáru a otázke, či pán Zajac je v našom tíme. Áno, je v našom tíme, ja som za to veľmi rada už len preto, že je to bývalý minister, čiže naozaj má skúsenosti, vie o čom hovorí. Je to jediný minister, ktorý mal odvahu za posledné roky na nejakú reálnu reformu, myslela som si doteraz, že urobil veľmi veľa dobrých krokov a to zdravotníctvo niekam posunul, nehovorím, že urobil všetky správne kroky, že so všetkým súhlasím, ale urobil veľa takých, na ktoré iní nemali odvahu a veľa napravil. Ale na druhej strane, ako sa tak na vás pozerám, pán Mizík, tak nie dostatočne to zdravotníctvo napravil, lebo vám nepomohlo stále, takže budem sa s ním ešte musieť poradiť, že čo ako ďalej. Čo sa týka súkromných nemocníc a toho, že je to biznis, no viete, to je vec pohľadu, lebo mne sa práve zdá, že ten štát a tí štátni nominanti bez akejkoľvek zodpovednosti, že práve tí si z toho robia biznis, lebo naozaj nemám pocit, že by sme mali potrestaných práve tých, ktorí nakupovali cétečká, ktorí tu robili kšefty. Sú to tie štátne nemocnice, ktoré sú v dlhoch, sú to štátne poisťovne, ktoré sú v dlhoch, a ten súkromný vlastník si jednoducho postráži tých podriadených. Evidentne štát to nevie. Ja sa len snažím vysvetliť aj vám, kolegynka Grausová, prečo ten pohľad na to, že štát nie je dobrý vlastník. A keby sa nám aj podarilo a ja aj chápem, že by ste to chceli, a bola by som veľmi rada, keby sa nám podarilo dať správnych manažérov na správne miesta, ktorí tam konečne prestanú kradnúť, tak dokedy? Kým príde nejaká vláda podobná tejto? A potom zasa znova a potom zasa odznova? To nemá jednoducho stabilitu. Takže preto si myslím, že to nie je riešenie. Ďakujem.
P. Paška, predseda NR SR: (2009-04-15):
vládny návrh zákona v prvom čítaní, ktorým sa mení a dopĺňa zákon č. 200/1998 Z. z. o štátnej službe colníkov a o zmene a doplnení niektorých ďalších zákonov v znení neskorších predpisov a o zmene a doplnení niektorých zákonov (tlač 943). Pán minister, nech sa páči.
Blcháč, Ján, poslanec NR SR (2023-12-20):
Budeme hlasovať o štvrtom pozmeňujúcom návrhu poslanca Matoviča. Prosím, pán predseda, dajte hlasovať.
Cicoň, Antonín, poslanec NR SR (2014-11-08):
Ďakujem ti, pán predseda, že si odkryl svojím vystúpením klamstvo a zavádzacie praktiky pána Lipšica a spol. Pán Lipšic, ja obdivujem vašu drzosť, ako s vaším maslom na hlave ja osobne by som chodil po kanáloch. Hráte vabank. Ste ako zdochýnajúca kobyla, ktorá kope. (Smiech v sále.) Žiadam vás, aby ste sa ospravedlnili za svoje výroky a bol chlap. A ešte raz, ospravedlnil sa. Takisto žiadam opozíciu, aby ste si overili skutočné fakty a vyjadrovali sa pravdivo a neurážali. (Reakcie z pléna.) Chcem vám len odkázať odkaz od našich voličov: „Kto seje vietor, žne búrku.“ Pamätajte si to. Ďakujem.
Dostál, Ondrej, poslanec NR SR (2019-05-15):
Vážená pani predkladateľka, vážený pán predseda Národnej rady, kolegyne, kolegovia, dovoľte, aby som podľa § 73 ods. 1 rokovacieho poriadku vystúpil v prvom čítaní ako spravodajca určený ústavnoprávnym výborom k uvedenému návrhu ústavného zákona. Návrh ústavného zákona spĺňa z formálnoprávnej stránky náležitosti uvedené v rokovacom poriadku a v legislatívnych pravidlách tvorby zákonov. Predseda Národnej rady vo svojom rozhodnutí navrhol, aby návrh ústavného zákona prerokovali ústavnoprávny výbor a výbor pre európske záležitosti. Za gestorský výbor navrhol ústavnoprávny výbor s tým, aby výbory prerokovali návrh ústavného zákona v druhom čítaní do 17. júna 2019 a v gestorskom výbore do 18. júna 2019. Zo znenia návrhu ústavného zákona je zrejmý účel navrhovanej úpravy. Ako spravodajca určený navrhnutým gestorským výborom odporúčam, aby sa Národná rada po všeobecnej rozprave uzniesla na tom, že návrh ústavného zákona prerokuje v druhom čítaní. Odporúčam zároveň návrh zákona prideliť výborom vrátane určenia gestorského výboru a lehoty na prerokovanie návrhu ústavného zákona vo výboroch v zmysle uvedeného rozhodnutia predsedu Národnej rady. Pán predseda, otvorte, prosím, rozpravu.
Žiga, Peter, podpredseda NR SR (2024-02-01):
Pani poslankyňa Kosová.
Jurinová, Erika, podpredsedníčka NR SR (2015-12-11):
Pán poslanec Abrhan.
Danko, Andrej, predseda NR SR (2017-05-16):
Pán poslanec Viskupič, nech sa páči. (Pokračovanie rokovania o návrhu skupiny poslancov Národnej rady Slovenskej republiky na vydanie zákona, ktorým sa mení a dopĺňa zákon č. 532/2010 Z. z. o Rozhlase a televízii Slovenska a o zmene a doplnení niektorých zákonov v znení neskorších predpisov , tlač 503.)
S. Kahanec, poslanec: (2006-12-05):
A kladiem si otázku, či sa to nemá robiť cez rozvojovú politiku tak, že tieto opatrenia, ktoré sa prijímajú, vedú k rozvoju ekonomiky, aby bol dostatok financií na zabezpečenie sektorov práve takých, aké ste spomínali. Aké sú školstvo, zdravotníctvo a ostatné sektory nevýrobné, ktoré nevyrábajú prostriedky a potrebujú z niečoho žiť. Kto im tieto prostriedky vyrobí? Je podpora rodín, ak dáme príspevok na prvé dieťa, keď hovoríme o podpore rodín? Ale je podpora rodín vtedy, keď máme jasné principiálne veci a chceme to riešiť cez zvyšovanie daňových bonusov, kde je úplne jasné smerovanie podpory, alebo to robíme takým spôsobom, ktorý takisto veľmi nepodporujete, aby sme podporili nielen prvé, ale aj druhé, tretie, štvrté alebo aj piate dieťa. A keď hovoríme o tom, ako by to malo všetko vyzerať, tak jedna vec sú sľuby a druhá vec je realita. Už tu bol spomínaný Transpetrol. Ja k tomu pridám Tepláreň Trnava, ja k tomu pridám proklamované sľuby v programovom vyhlásení, či slová premiéra, že už pri podozrení bude konať. Alebo potom to riešime tým, že ustupujeme od deklarovaných sľubov v programovom vyhlásení a už „dupľom“ ustupujeme od sľubov, resp. od proklamácií, že budeme konať. Konanie potom vyzerá tak, že vzdáme sa, umyjeme si ruky ako Pilát a povieme, že zodpovední sú za to tí druhí. Ďakujem pekne.
Pellegrini, Peter, podpredseda NR SR (2020-09-23):
Pán poslanec Žiak.
Beluský, Martin, poslanec NR SR (2021-06-25):
Ďakujem za slovo, pán podpredseda. Ďakujem za faktické poznámky. Pán poslanec Stančík, vy rovnako ako ja ste z Piešťan, takže asi to máme v krvi, takú tú korektnosť, slušne vystupovať. A vy ste hovorili, tých 600-tisíc podpisov, teda reagovali ste na mňa ohľadom tých 600-tisíc podpisov, ja som to nespomínal vo svojom prejave, ale rozumiem teda, že čo ste mysleli. Vy ste spochybnili to, že či to referendum je občianske, že keď to organizovali politické strany, ale to nie je zakázané, veď politické strany môžu zorganizovať referendum, to nie je zakázané a podľa mňa je to úplne bežné aj v iných krajinách. A na záver chcem povedať, že ak sa stane taká vec, že ten Ústavný súd nakoniec z nejakého dôvodu povie, že proste nemôže byť volebné obdobie skrátené prostredníctvom referenda, myslím si, že by sa mala okamžite na Slovensku otvoriť odborná diskusia o tom, ako ten stav napraviť, pretože podľa mňa je to, podľa mňa by to bol stav, ktorý je v rozpore so zásadami demokracie, a vôbec toho, že kto má právo určovať veci na Slovensku, kto vlastne drží tú moc v tých rukách, a to sú práve občania Slovenskej republiky. Verím, že sa to nestane, ale ak sa to stane, tak si myslím, že by sme v parlamente mali v čo najskoršej dobe potom rokovať o tom, ako zmeniť ten stav a aplikovať aj výhrady toho Ústavného súdu do našej legislatívy, aby sa to jednoducho už neopakovalo. Ďakujem pekne.
Žiga, Peter, podpredseda NR SR (2024-04-30):
Na vaše vystúpenie štyri faktické poznámky. Ako prvá pani poslankyňa Števulová.
Kavecká, Monika, poslankyňa NR SR (2022-09-23):
Ďakujem veľmi pekne. Prosím, pán predsedajúci, aby ste dali hlasovať o tom, že Národná rada sa uzniesla v súlade s § 73 ods. 3 písm. c) zákona o rokovacom poriadku prerokovať predložený návrh zákona v druhom čítaní.
Laurenčík, Milan, podpredseda NR SR (2020-09-17):
Ukľudnite sa, páni poslanci! (Reakcie z pléna.) Prosím, prosím, ukľudnite sa. Nech sa páči, pán minister.
Švejna, Ivan, poslanec NR SR (2015-11-18):
V princípe súhlasím, hej, len otázka je, či tá latka vždy, či tá latka jednoducho, čo ste preskočili, je dosť vysoká, lebo jednoducho keď v porovnaní s inými krajinami stále sme v tých rebríčkoch na chvoste, to je aj v tej nezamestnanosti, aj v tej efektivite výberu, hej. O tom hovorím. Ja nehovorím, že sa nezlepšilo, hej. Ďakujem.
Hrnčiar, Andrej, podpredseda NR SR (2016-09-14):
Pani poslankyňa Kaščáková.
Figeľ, Ján, podpredseda NR SR (2013-05-28):
Štefan Kuffa, nech sa páči.
Ďuriš Nicholsonová, Lucia, podpredsedníčka NR SR (2019-04-02):
Pán spravodajca, chcete vystúpiť? Nie, nie je tomu tak. Prerušujem rokovanie o tomto bode programu. Teraz pristúpime k druhému čítaniu o vládnom návrhu zákona o pedagogických zamestnancoch a odborných zamestnancoch a o zmene a doplnení niektorých zákonov. Vládny návrh zákona má parlamentnú tlač 1262 a spoločná správa výborov má tlač 1262a. Prosím opäť pani ministerku školstva, aby nám predmetný návrh zákona uviedla. (Rokovanie o vládnom návrhu zákona o pedagogických zamestnancoch a odborných zamestnancoch a o zmene a doplnení niektorých zákonov , tlač 1262.)
Jurinová, Erika, podpredsedníčka NR SR (2013-03-20):
Ďakujem. Pán poslanec, chcete reagovať? Nech sa páči, reakcia na faktické poznámky, pán Poliačik.
M. Číž, podpredseda NR SR: (2007-03-27):
Tak potom slovo má pán poslanec Zala.
Jurinová, Erika, podpredsedníčka NR SR (2012-10-29):
Pani poslankyňa Nicholsonová.
Jurinová, Erika, podpredsedníčka NR SR (2012-09-26):
Nech sa páči, pán poslanec Viskupič.
Blanár Juraj, podpredseda NR SR (2021-07-02):
Prezentujte sa a hlasujte o návrhu pána poslanca Takáča. (Hlasovanie.) Prítomných 89 poslancov, za 13 poslancov, proti 75, zdržal sa 1, hlasovali všetci. Konštatujem, že tento procedurálny návrh nebol schválený. Nech sa páči, pán spravodajca.
Bugár, Béla, podpredseda NR SR (2016-05-24):
Ďalším bodom programu je prvé čítanie o návrhu poslankyne Lucie Nicholsonovej, Natálie Blahovej na vydanie zákona, ktorým sa dopĺňa zákon č. 576/2004 Z. z. o zdravotnej starostlivosti, službách súvisiacich s poskytovaním zdravotnej starostlivosti a o zmene a doplnení niektorých zákonov v znení neskorších predpisov a ktorým sa dopĺňa zákon č. 577/2004 Z. z. o rozsahu zdravotnej starostlivosti uhrádzanej na základe verejného zdravotného poistenia. Pani podpredsedníčka, pani poslankyňa Nicholsonová, v mene poslankýň môžete odôvodniť tento návrh zákona. (Rokovanie o návrhu poslankýň Národnej rady Slovenskej republiky Lucie Nicholsonovej a Natálie Blahovej na vydanie zákona, ktorým sa dopĺňa zákon č. 576/2004 Z. z. o zdravotnej starostlivosti, službách súvisiacich s poskytovaním zdravotnej starostlivosti a o zmene a doplnení niektorých zákonov v znení neskorších predpisov a ktorým sa dopĺňa zákon č. 577/2004 Z. z. o rozsahu zdravotnej starostlivosti uhrádzanej na základe verejného zdravotného poistenia a o úhradách za služby súvisiace s poskytovaním zdravotnej starostlivosti v znení neskorších predpisov , tlač 91.)
S. Janiš, poslanec: (2005-01-19):
Vychádzajúc z oprávnení, ktoré pre mňa ako spravodajcu vyplývajú z rokovacieho poriadku, odporúčam, že po rozprave Národná rada prerokuje návrh zákona v druhom čítaní. A ďalej podľa rokovacieho poriadku navrhujem, aby predmetný návrh zákona prerokoval ústavnoprávny výbor, výbor pre hospodárstvo, privatizáciu a podnikanie aj ako gestorský výbor a Výbor Národnej rady pre verejnú správu. Odporúčam, aby výbory predmetný návrh zákona prerokovali v druhom čítaní vo výboroch do 10. marca a v gestorskom do 11. marca tohto roku. Ďakujem. To je všetko, pán predseda.
Bugár, Béla, podpredseda NR SR (2019-10-23):
Nechcel som vás, pán poslanec, prerušiť (povedané so smiechom), to s týmto vôbec nesúvisí, ale O. K. (Reakcie z pléna.) Páni, páni, kľud! Takže, pani poslankyňa Gaborčáková, nech sa páči, máte slovo.
M. Číž, podpredseda NR SR: (2007-05-15):
Otváram rozpravu o tomto bode programu. Opäť som nedostal písomnú prihlášku do rozpravy, preto sa pýtam, či sa niekto chce prihlásiť do rozpravy ústne. Ak nie, uzatváram možnosť prihlásiť sa do rozpravy ústne. Vyhlasujem rozpravu o tomto bode programu za skončenú. Ďakujem pekne, pán predseda. Vážené kolegyne, kolegovia, pristúpime k tajnému hlasovaniu o prerokovaných návrhoch. V prípade neúspešnej niektorej z volieb sa vykoná opakovaná voľba, tak ako to už uviedli  navrhovatelia, ako sme povedali. Vám chcem pripomenúť, že svoju voľbu vyjadríte tak, že na hlasovacom lístku pri každom mene a priezvisku kandidáta označíte tú alternatívu, za ktorú hlasujete, teda „za“, „proti“ alebo „zdržiavam sa“. Chcem zdôrazniť ešte raz, že tak treba urobiť pri každom mene. Nakoľko volíme troch kandidátov na sudcov disciplinárneho súdu, alternatívu „za“ je možné  v tomto prípade označiť u všetkých troch navrhnutých kandidátov. Čo sa týka voľby člena Rady Slovenskej televízie, platný je ten hlasovací lístok, na ktorom je označená alternatíva „za“ len u jedného kandidáta. Chcem to zdôrazniť. Hlasovací lístok je neplatný, ak pri niektorom mene nie je voľba označená alebo ak je hlasovací lístok menený  alebo doplňovaný. Hlasovanie vykonáme na osobitných hlasovacích lístkoch, ktoré sú v pravom hornom rohu označené písmenami A alebo B. Prosím všetkých overovateľov teraz, aby sa ujali svojej funkcie a dohliadali na priebeh volieb, a súčasne ich prosím, aby hlasovali  ako prví. Pristúpime teda k vykonaniu tajného hlasovania. Prosím overovateľov, aby začali pracovať. Vážené kolegyne, kolegovia, chcem ešte pripomenúť tým, ktorí odhlasujú, že máme všetci pozvánku na 12.00 hodinu tu v predsálí od Úradu Vysokého komisára OSN pre utečencov a chceme slávnostne prezentovať publikáciu Štátna príslušnosť a osoby bez štátnej príslušnosti. Takže vás poprosím o účasť o 12.00 hodine potom v priestoroch poslaneckého bufetu. Je to pod záštitou predsedu parlamentu a vedúceho Regionálneho úradu UNHCR pre Maďarsko, Poľsko, Slovensko, Bulharsko, Rumunsko a Slovinsko v Budapešti pána Lloyda Dakina. (Akt tajného hlasovania.)
Abrhan, Pavol, poslanec NR SR (2015-09-30):
Predkladám procedurálny návrh v súlade s § 66 rokovacieho poriadku ods. 4, v ktorom sa píše: „Predseda Národnej rady zvoláva poslanecké grémium podľa potreby alebo na žiadosť aspoň troch poslaneckých klubov; v tomto prípade ho zvolá bezodkladne.“ Bezodkladne je hneď. Odsek 5: „Na poslaneckom grémiu sa môžu zúčastniť aj podpredsedovia Národnej rady.“ Môžu. Ak tu chýbajú, to nie je náš problém. Preto žiadam a predkladám procedurálny návrh, aby ste zvolali bezodkladne poslaneckého grémium a dodržiavali zákon. (Potlesk.)
Blanár, Juraj, podpredseda NR SR (2023-02-14):
Teraz vystúpi ostatný prihlásený do rozpravy pán poslanec Dostál, ktorému udeľujem slovo.
M. Číž, podpredseda NR SR: (2007-10-25):
Teraz dávam slovo spoločnému spravodajcovi z výboru pre hospodársku politiku pánovi poslancovi Stanislavovi Janišovi, aby informoval Národnú radu o výsledku rokovania výborov a aby odôvodnil návrh a stanovisko gestorského výboru.
Bugár, Béla, podpredseda NR SR (2018-06-14):
Bod, lebo vy ste hovorili len tlač, a ja hľadám, hľadám, jedno som našiel, druhé nie. Takže musíte povedať, ktorý bod kde.
Hrnčiar, Andrej, podpredseda NR SR (2018-03-13):
Otváram rozpravu. Do rozpravy som nedostal žiadnu písomnú prihlášku. Pýtam sa, či sa chce prihlásiť niekto do rozpravy ústne. Končím možnosť nahlásiť sa do rozpravy. Do rozpravy sa neprihlásil nikto. Prerušujem rokovanie o tomto bode programu. Pristúpime k prvému čítaniu o vládnom návrhu zákona, ktorým sa mení a dopĺňa zákon č. 207/2009 Z. z. o podmienkach vývozu a dovozu predmetu kultúrnej hodnoty a o doplnení zákona č. 652/2004 Z. z. o orgánoch štátnej správy v colníctve a o zmene a doplnení niektorých zákonov v znení neskorších predpisov v znení zákona č. 38/2014 Z. z. a ktorým sa menia a dopĺňa, dopĺňajú niektoré zákony. Vládny návrh zákona je pod tlačou 839, návrh na jeho pridelenie na prerokovanie výborom je v rozhodnutí č. 883. Nech sa páči, pán minister, máte slovo, aby ste uvedený návrh zákona uviedli. (Rokovanie o vládnom návrhu zákona, ktorým sa mení a dopĺňa zákon č. 207/2009 Z. z. o podmienkach vývozu a dovozu predmetu kultúrnej hodnoty a o doplnení zákona č. 652/2004 Z. z. o orgánoch štátnej správy v colníctve a o zmene a doplnení niektorých zákonov v znení neskorších predpisov v znení zákona č. 38/2014 Z. z. a ktorým sa menia a dopĺňajú niektoré zákony , tlač 839.)
Kollár, Boris, predseda NR SR (2020-06-03):
Ďakujem. Pán poslanec Muňko.
P. Hrušovský, predseda NR SR: (2003-03-06):
(Prerušenie rokovania o 12,35 hodine.) (Pokračovanie v rokovaní o 12,50 hodine.)
Bugár, Béla, podpredseda NR SR (2017-11-29):
Nech sa páči, prezentujme sa a hlasujeme. (Hlasovanie.) Prítomných 141, za 137, 2 sa zdržali, 2 nehlasovali. Návrh sme odsúhlasili. Pristúpime k prerokovaniu návrhu na zmenu v zložení Stálej delegácie Národnej rady Slovenskej republiky v parlamentnom zhromaždení Rady Európy (tlač 798). Poslanci, členovia klubov za SMER – sociálna demokracia navrhujú odvolať poslanca Róberta Madeja z funkcie člena a vedúceho Stálej delegácie Národnej rady v parlamentnom zhromaždení Rady Európy a vymenovať do tejto funkcie člena a vedúceho stálej delegácie poslanca Ľuboša Blahu. Chce sa niekto poslancov vyjadriť k tomuto návrhu? Pán poslanec Laurenčík? Nie. Omyl. Takže pristúpime k hlasovaniu, prezentujme sa a hlasujme. (Hlasovanie.) Prítomných 139, za 113, proti 11, zdržalo sa 14 poslancov, 1 nehlasoval. Návrh sme schválili. Teraz pristúpime k poslednému hlasovaniu, a to je návrh na zmeny teda v zložení výborov (tlač 796). (Hlasovanie o návrhu na zmeny v zložení výborov Národnej rady Slovenskej republiky , tlač 796.) Poslanci, členovia klubu za stranu Kotleba – Ľudová strana Naše Slovensko navrhujú odvolať poslanca Jána Moru z výboru pre kultúru a médiá a zvoliť ho za člena výboru pre pôdohospodárstvo a životné prostredie. Odvolať poslanca Petra Krupu z výboru pre pôdohospodárstvo a životné prostredie a zvoliť ho za člena výboru pre kultúru a médiá, to znamená, je to výmena. Chce sa niekto k tomuto návrhu vyjadriť? Nie, takže hlasujeme. Nech sa páči, prezentujme sa a hlasujeme. (Hlasovanie.) Prítomných 129, za 119, 4 sa zdržali, 6 nehlasovali. Návrh sme schválili. Vážené panie poslankyne, páni poslanci, vyhlasujem štvorminútovú prestávku a potom budeme pokračovať v rokovaní, v prerušenom rokovaní o návrhu na vyslovenie súhlasu Národnej rady Slovenskej republiky s použitím štátnych finančných aktív na realizáciu koncepcie oddlženia zdravotníckych zariadení, kde je ešte písomne prihlásená pani poslankyňa Cigániková a pán poslanec Mazurek. Predtým pán poslanec; vidím, zatiaľ mi oči fungujú. Pán poslanec Laurenčík, nech sa páči, procedurálny návrh. Páni poslanci!
Ďuriš Nicholsonová, Lucia, podpredsedníčka NR SR (2019-02-05):
Pán poslanec Pavelka, nech sa páči.
Grendel, Gábor, podpredseda NR SR (2022-05-19):
Ako posledný s faktickou poznámkou – pán poslanec Richard Nemec.
Kollár, Boris, predseda NR SR (2020-07-15):
Vážení kolegovia, prosím vás pekne, prosím chvíľku pozornosti. Mali sme tu jeden prípad so sťažnosťou pána poslanca Kuffu, že mu nebolo umožnené vystúpiť s faktickou poznámkou. Ja som si to nechal preveriť a musím povedať, že preverili to, bolo to na stotisíc sekundy rovnaké, vtedy, keď to malo byť ukončené, ale v tomto prípade by som sa priklonil na stranu pána Kuffu, za vedenie Národnej rady sa ospravedlňujem, mali ste pravdu, aj keď to bolo v tej sekunde, mali ste pravdu, mali, mala vám byť udelené, udelené slovo. Porozprávam sa s mojím pánom podpredsedom, poviem mu, aby na to dával väčší pozor, a vám patrí naše ospravedlnenie. Ďakujem. (Potlesk.)
Laššáková, Jana, podpredsedníčka NR SR (2012-12-12):
Pán poslanec Sulík, nech sa páči.
Ledecký, Vladimír, poslanec NR SR (2023-05-24):
Vážený pán predsedajúci, vážené pani poslankyne a vážení páni poslanci, dovoľte mi predložiť spoločnú správu výborov Národnej rady Slovenskej republiky o prerokovaní návrhu poslancov Národnej rady Slovenskej republiky Jany Žitňanskej, Vladimíry Marcinkovej, Lucie Drábikovej a Ondreja Dostála na vydanie zákona, ktorým sa mení a dopĺňa zákon č. 447/2008 Z. z. o peňažných príspevkoch na kompenzáciu ťažkého zdravotného postihnutia a o zmene a doplnení niektorých zákonov v znení neskorších predpisov a ktorým sa dopĺňa zákon č. 245/2008 Z. z. o výchove a vzdelávaní (školský zákon) a o zmene a doplnení niektorých zákonov v znení neskorších predpisov (tlač 1478). Národná rada Slovenskej republiky uznesením č. 2103 z 21. marca 2023 pridelila predmetný návrh zákona na prerokovanie: Ústavnoprávnemu výboru Národnej rady Slovenskej republiky, Výboru Národnej rady Slovenskej republiky pre vzdelávanie, vedu, mládež a šport a Výboru Národnej rady Slovenskej republiky pre sociálne veci, určila zároveň Výbor Národnej rady Slovenskej republiky pre sociálne veci ako gestorský výbor a lehoty na prerokovanie návrhu v druhom čítaní vo výboroch. Predmetný návrh zákona prerokovali a odporučili Národnej rade Slovenskej republiky schváliť všetky tri určené výbory. Z uznesení výborov Národnej rady Slovenskej republiky pod bodom III tejto spoločnej správy vyplýva jeden pozmeňujúci návrh. Gestorský výbor odporúča návrh zákona v znení schváleného pozmeňujúceho návrhu schváliť. Spoločná správa výborov Národnej rady Slovenskej republiky o prerokovaní návrhu zákona vo výboroch Národnej rady Slovenskej republiky v druhom čítaní bola schválená uznesením Výboru Národnej rady Slovenskej republiky pre sociálne veci pod č. 274 z 2. mája 2023. Týmto uznesením ma výbor zároveň poveril, aby na schôdzi Národnej rady Slovenskej republiky pri prerokovaní o predmetnom návrhu zákona informoval o výsledku rokovania výborov a predkladal návrhy v zmysle príslušných ustanovení zákona o rokovacom poriadku Národnej rady. Pán predsedajúci, prosím vás, otvorte rozpravu.
Mihál, Jozef, poslanec NR SR (2015-03-10):
Ďakujem za slovo, pani predsedajúca. Aj keď teda nevidím pána ministra, ale dobre, tak, aby sme sa nezdržiavali.
Laššáková, Jana, podpredsedníčka NR SR (2013-05-14):
Pán poslanec Martvoň, nech sa páči.
B. Bugár, podpredseda NR SR: (2004-10-27):
J. Cuper, poslanec: Ďakujem, pán predsedajúci. Pán minister, predrečník Maxon, na ktorého reagujem, povedal, že zmyslom toho, čo tu prerokúvame, je umožniť, aby sa postavilo čo najviac diaľnic. Ja by som si želal, aby sa ich postavilo naozaj viacej za tejto vlády, pretože za šesť rokov vládnutia Mikiho sa ich postavilo nejakých, ak dobre počítam, smerom na Žilinu dva kilometre, či dva a pol, smerom do Prešova asi šesť kilometrov. Ak takýmto tempom budete stavať ešte tie ostávajúce dva roky tie diaľnice, tak naozaj ani naše deti alebo vnuci sa po diaľnici do Prešova nedostanú. Zrovnateľné výsledky, keď som bol v Portugalsku, tak som sa dozvedel, že je tam rozostavaných dvetisíc kilometrov diaľnic. Portugalsko je o niečo väčšia krajina ako my, je to pravda, ale dvetisíc tisíc kilometrov diaľnic rozostavaných a dva kilometre a pol diaľnic za šesť rokov to je „satsakramentský“ rozdiel. Pán minister, tak želám vám, aby som sa ešte aj ja, aj vy do svojho rodiska na východe viezli po novej diaľnici. Ďakujem.
Grečková, Lea, poslankyňa NR SR (2015-11-12):
Vážený pán predseda, kolegyne, kolegovia, v rozprave vystúpila jedna poslankyňa. Nepodala žiaden návrh, preto pristúpime k hlasovaniu o pozmeňujúcich a doplňujúcich návrhoch zo spoločnej správy. Odporúčam hlasovať o bodoch 1 až 11 spoločne s odporúčaním gestorského výboru schváliť.
T. Cabaj, poslanec: (2002-08-20):
J. Migaš, predseda NR SR: Pán poslanec Budaj, nech sa páči.
P. Hrušovský, predseda NR SR: (2003-06-18):
P. Bódy, poslanec: Vážený pán predseda, vážené kolegyne, vážení kolegovia, rád by som podal pozmeňujúci a doplňujúci návrh spolu s poslankyňou Národnej rady Slovenskej republiky Edit Bauer k vládnemu návrhu zákona, ktorým sa mení a dopĺňa zákon Národnej rady Slovenskej republiky č. 212/1995 Z. z. o koncesionárskych poplatkoch a o zmene zákona č. 468/1991 Zb. o prevádzkovaní rozhlasového a televízneho vysielania v znení neskorších predpisov (tlač 206). V čl. I bod 4 znie: „V § 4a sa za odsek 3 vkladá nový odsek 4, ktorý znie: „Fyzická osoba nad 70 rokov veku, ktorá je poberateľom dôchodku, ak nežije v domácnosti s inou osobou s pravidelným príjmom zo zárobkovej činnosti, je oslobodená od poplatku za používanie rozhlasových prijímačov a za používanie televíznych prijímačov.“.“ Odôvodnenie je nasledovné. Ekonomickú situáciu občanov dôchodcov nad 70 rokov života a ich minimálnu možnosť zárobkovej činnosti považujeme za vážny dôvod oslobodenia tejto skupiny občanov od platenia koncesionárskych poplatkov v plnom rozsahu, zvlášť vzhľadom na ich imobilitu a ich jedinú možnosť komunikácie alebo minimálnu možnosť komunikácie s okolím prostredníctvom komunikačných kanálov, ako je televízia a rozhlas. Ďakujem za pozornosť a prosím o vyjadrenie.
Plaváková, Lucia, poslankyňa NR SR (2024-09-20):
Ďakujem veľmi pekne za slovo. Pán poslanec, vy ste spomínali norimberské zákony, a teda ja musím podotknúť, že Dohovor o ochrane ľudských práv a základných slobôd bol vrátane teda práva na prístup k interrupciám bol prijatý v Európe práve preto, aby sa niečo ako norimberské zákony a všetko, čo s nimi súviselo, nezopakovalo. Čiže on je reakciou aj na tie norimberské zákony, ktoré ste tu uvádzali ako príklad ten najhorší, ktorý sme tu v histórii mali, a európsky dohovor preto práve chráni aj práva žien a práva všetkých ľudí, aj práva menšín, aby sa niečo také neopakovalo. A chráni aj právo ženy na prístup k interrupciám. Len aby sme v tom mali jasno. A hovorili ste tiež o tom, že zákony určujú, kedy sa plod stáva človekom. No to nie je pravda, žiadne zákony to neurčujú, plod nie je osobou, právne nie je subjektom práva, to hovorí aj náš Ústavný súd, už sme tu z toho rozhodnutia citovali a ja v tom, ešte z neho budem citovať aj v rozprave, a preto nemá plod ani právo na život. To konštatuje aj náš Ústavný súd. Subjektom práva sa stáva teda po narodení. Čiže nie je pravda, že zákony to rôzne určujú, rôzne stanovujú tú dobu. To jednoducho nie je pravda. Subjektom práva sa stáva po narodení. Ďakujem.
Borec, Tomáš, minister spravodlivosti SR (2015-09-24):
Ďakujem pekne, pán predseda. Vážená pani poslankyňa a poslanec, veľmi stručne, ja, samozrejme, sme v prvom čítaní, čiže nemá zmysel teraz nejako podrobnejšie sa tým zaoberať. Ale chcel by som vás upozorniť ešte raz, že tu nejde o nejakú divotvorbu alebo normotvorbu, ktorú sme si urobili ako my na ministerstve. Tu ide o transpozíciu smernice, ktorá platí naprieč celou Európou, čiže tak ako to bude u nás, tak to bude v Nemecku, Francúzsku a tak ďalej, čiže tu nejde o nič iné, áno? Takže aby sme si rozumeli v tomto úplne jasne, že o čo tu ide. Ak ste, pani poslankyňa, spomínali, že ukladaním alebo začínaním a ukončovaním mediácie, je to veľmi byrokratické a tak ďalej a tak ďalej, že teda sa musí ísť k notárovi. Chcem vás upozorniť na jednu vec, vy iste viete, že práva a povinnosti sú limitované určitými lehotami, či už sú to prekluzívne alebo premlčacie lehoty, a samozrejme, že začatie mediácie zakladá v podstate rovnaké právne účinky pre plynutie premlčacej lehoty ako začatie súdneho konania, čiže na súde. Čiže to treba nejakým spôsobom mať jasne zadefinované a bezsporne zadefinované, pretože potom, keď sa niekto bude odvolávať na premlčanie, tak môže vzniknúť spor a nebude to mať kto vyriešiť, pretože budú chýbať dôkazy. To je veľmi jednoduché, čiže o tom netreba nejak ďalej hovoriť, navyše je to uložené opäť členským štátom, aby sme takéto niečo urobili. Stručne. Nič viac. Pán poslanec, prešli ste všetkým možným, samozrejme, ako obvykle, chcem upozorniť, že hovoríme teraz o zákone o mediácii, včera ste mali s pánom ministrom Hudákom možnosť hovoriť o inom zákone, tak skúsme sa sústrediť v debate vždy na ten zákon, ktorý je predložený, pretože niektoré tvrdenia, ktoré ste tu uvádzali, tak boli mimo tohto návrhu zákona. Takže ja by som len chcel poprosiť, keď budeme hovoriť k zákonu, tak hovorme k zákonu a nehovorme o veciach, ktoré sú mimo. Spomínali ste aj skutočnosti, ktoré sa týkajú návrhu poslancov, ktorý bude tiež v riešení, čiže vyčkajte na tú debatu a potom o tom môžeme hovoriť konkrétne na mieste, keď to patrí. Ďakujem pekne, to je všetko, skončil som.
Kollár, Boris, predseda NR SR (2023-03-22):
Prosím, prezentujme sa a hlasujme. To sú tie zápisnice, transparentnosť. (Hlasovanie.) Prítomných 134 poslancov, za 71, proti 21, zdržalo sa 40, 2 nehlasovali. Konštatujem, že Národná rada sa uzniesla, že tento návrh zákona prerokuje v druhom čítaní . Pristúpime k hlasovaniu o pridelení návrhu výborom a určení gestorského výboru, ako aj lehoty na jeho prerokovanie. Prosím spravodajkyňu, aby uviedla hlasovanie.
Blanár, Juraj, podpredseda NR SR (2020-12-02):
S reakciou na faktické poznámky pán podpredseda Šeliga. Nech sa páči.
Simon, Zsolt, poslanec NR SR (2015-04-17):
Kolegom z opozície ďakujem za názory. Kolegom zo SMER-u musím povedať, že splnili ste si svoju úlohu a môžte kľudne spávať, Robert Fico vás zaradí na kandidátnu listinu na parlamentné voľby v budúcom roku.
P. Hrušovský, podpredseda NR SR: (2002-02-21):
Neschválili sme 12. pozmeňujúci návrh. Ďalší návrh. Š. Šlachta, poslanec: Ďalším návrhom je návrh pod bodom č. 13.
Suchánek, Alan, poslanec NR SR (2017-12-06):
Ďakujem za reakciu. Ja teda v tom vystúpení som chcel práve povedať toto, že je to určitá zmena paradigmy v prístupe k tomuto celému problému. A minulý rok som bol na jednom takom pracovnom stretnutí, kde Holanďania predstavovali systém svojho poistenia a pripoistenia, a tam sa ukazovalo, že tie pripoisťovacie alebo tie lepšie balíčky, ktoré, ktoré poskytujú ďaleko viacej služieb, vôbec nevychádzajú tak draho. Medzi základným a prvým stupňom, ktorý už výrazne zvyšoval možnosti v tom zdravotnom poistení, bol rozdiel 4 eurá. Myslím si, že to ozaj nie je veľký rozdiel. Keď si predstavíme, že dnes sú niektoré štatistiky, ktoré hovoria, že až 25 % v zdravotníctve sa dopláca z vlastných zdrojov alebo zo súkromných, tak si myslím, že možno politicky je to problémové, ale prakticky by to bolo pre ľudí ďaleko lepšie. Ďakujem.
Žiga, Peter, podpredseda NR SR (2024-05-03):
Ďakujem pekne, pán spravodajca. Otváram všeobecnú rozpravu. Do rozpravy som nedostal žiadnu písomnú prihlášku. Teraz dávam priestor prihlásiť sa do rozpravy ústne. Končím možnosť prihlásiť sa do rozpravy ústne. Vyhlasujem všeobecnú rozpravu za skončenú. Pán navrhovateľ, chcete sa vyjadriť? Pán spravodajca? Prerušujem rokovanie o tomto bode programu. Nasleduje prvé čítanie o návrhu poslancov Petra Stachuru a Františka Majerského na vydanie zákona, ktorým sa mení a dopĺňa zákon č. 540/2021 o kategorizácii ústavnej zdravotnej starostlivosti a o zmene a doplnení niektorých zákonov. Návrh zákona má tlač 144. Návrh na jeho pridelenie na prerokovanie výborom je v rozhodnutí č. 146. Dávam slovo poslancovi Petrovi Stachurovi, aby návrh zákona uviedol. Nech sa páči, pán poslanec. (Rokovanie v prvom čítaní o návrhu poslancov Národnej rady Slovenskej republiky Petra Stachuru a Františka Majerského na vydanie zákona, ktorým sa mení a dopĺňa zákon č. 540/2021 Z. z. o kategorizácii ústavnej zdravotnej starostlivosti a o zmene a doplnení niektorých zákonov , tlač 144.)
Dostál, Ondrej, poslanec NR SR (2018-11-29):
Opäť to nebola odpoveď na moju otázku, ale teda keďže pán minister Žiga sa už vyjadril, tak ako nemá zmysel klásť doplňujúcu otázku. A myslím, že napriek tomu konfrontačnému záveru to bola teda pokojnejšia, aj keď obsahovo podobne nevypovedajúca odpoveď ako odpoveď pána ministra Žigu. Takže nemám doplňujúcu otázku.
Hrnčiar, Andrej, podpredseda NR SR (2017-02-01):
Ďakujem, pán minister. Prosím spoločného spravodajcu z výboru pre obranu a bezpečnosť, poslanca Petra Šucu, aby podal správu o výsledku prerokovania návrhu vo výboroch.
Kalivoda, Peter, poslanec NR SR (2024-02-15):
Ďakujem pekne. Vážený pán predsedajúci, vážené kolegyne, kolegovia, dovoľte mi, aby som vás mohol oboznámiť so zápisnicou o výsledku verejného hlasovania o návrhu na voľbu členov, člena Rady Slovenského pozemkového fondu navrhnutých Výborom Národnej rady Slovenskej republiky pre pôdohospodárstvo a životné prostredie, ktoré sa konalo 15. februára 2024. Na verejné hlasovanie o návrhu na voľbu členov Rady Slovenského pozemkového fondu navrhnutých Výborom Národnej rady Slovenskej republiky pre pôdohospodárstvo a životné prostredie bolo vydaných a poslanci si osobne prevzali 130 hlasovacích lístkov, teda na voľbe bolo prítomných 130 poslancov. Po vykonaní verejného hlasovania overovatelia Národnej rady Slovenskej republiky spočítali hlasy a zistili, že vo verejnom hlasovaní o návrhu na voľbu členov Rady Slovenského pozemkového fondu navrhnutých Výborom Národnej rady Slovenskej republiky pre pôdohospodárstvo a životné prostredie odovzdali hlasovacie lístky 130 poslanci. Zo 130 odovzdaných hlasovacích lístkov bolo 8 neplatných a 122 platných. Podľa platných hlasovacích lístkov overovatelia zistili, že za: – po prvé, František Antonič hlasovalo za 76, proti 32, zdržalo sa hlasovania 14 poslancov; – číslo 2, za Kamil Boroš hlasovalo za 79, proti 29, zdržalo sa 14 poslancov; – za Emila Ďurovčíka hlasovalo za 77 poslancov, proti 30, zdržalo sa 15 poslancov; – za Jána Marosza hlasovalo za 12 poslancov, proti 78 poslancov, zdržalo sa 32 poslancov; – za Petra Polláka hlasovalo 12 poslancov, proti 77 poslancov, zdržalo sa 33 poslancov; – za Vandu Rogovskú hlasovalo za 39 poslancov, proti 50 poslancov, zdržalo sa 33 poslancov; – za Lenku Stančíkovú hlasovalo za 77 poslancov, proti 31 poslancov, zdržalo sa 14 poslancov – a za Janu Štilichovú hlasovalo za 88 poslancov, proti 24 poslancov, zdržalo sa 10 poslancov. Na voľbu člena Rady Slovenského pozemkového fondu je potrebný súhlas nadpolovičnej väčšiny prítomných poslancov. Overovatelia konštatujú, že vo verejnom hlasovaní boli za členov Rady Slovenského pozemkového fondu navrhnutých Výborom Národnej rady Slovenskej republiky pre pôdohospodárstvo a životné prostredie zvolení nasledujúci poslanci, nasledujúci kandidáti: Jana Štilichová, Kamil Boroš, Emil Ďurovčík, Lenka Stančíková, František Antonič. Pán predsedajúci, skončil som s týmto bodom.
Kollár, Boris, predseda NR SR (2021-06-15):
Pán poslanec Potocký.
Mazurek, Milan, poslanec NR SR (2020-07-24):
... a ktorý sa tu z nás verejne vysmial, dal nastúpiť desať ministrov, aby opozíciu donútil vystupovať o jedenástej večer a potom si zdúchol za ženou niekde do Trnavy do neskolaudovaného domu, ako sa tu dnes priznal, a myslí si, že my poslanci sme cvičené opičky, ktoré sa tu budú hádať medzi sebou, zatiaľ čo on bude ležať na gauči, no tak je na omyle. Dokiaľ pán Matovič nepríde a nevypočuje si námietky opozície, ktoré mu chce opozícia adresovať, tak sa schôdza konať nebude. (Potlesk a pokrik v sále. Rečník sa odmlčal na protest voči neprítomnosti predsedu vlády SR na rokovaní mimoriadnej schôdze NR SR.) Pán predsedajúci, nevidím tu sedieť predkladateľa, takto nemôže ísť môj prejav ďalej.
Štarchoň, Peter, poslanec NR SR (2016-05-19):
Ďakujem. V tomto momente... (Prerušenie vystúpenia predsedajúcou.)
K. Tóthová, poslankyňa: (2008-02-06):
Ale dovoľte, aby som vám prečítala rezolúciu 1003 o etike novinárstva z Parlamentného zhromaždenia Rady Európy bod 26. „Na požiadanie postihnutých osôb spravodajské médiá musia automaticky a rýchlo,“ opakujem, „musia automaticky a rýchle opraviť všetky dôležité informácie.“ Dať ich na pravú mieru všetky nesprávne alebo chybné správy, názory a šírenia o nich. A ďalej. „Národné legislatívy by mali dávať možnosť primeraných sankcií.“ Pokiaľ vám vadia sankcie, tak tu majú podklad a znovu sa vraciam do tlačového zákona z roku 1933, takzvané vysoko demokratické obdobie tatíčka Masaryka, kde sa v § 18 hovorí: Kto poruší niektorý zákaz alebo obmedzenie uvedené v paragrafoch tých a tých, bude potrestaný štátnym bezpečnostným úradom za priestupok pokutou a tak ďalej. Vážený pán kolega, nabudúce, keď bude v druhom čítaní, budem vám uvádzať paragrafové znenia zahraničných úprav, ktoré taktiež majú obdobné ustanovenia. Žiaľ, pre filozofiu pre mňa stačí to, čo som vám... (Prerušenie vystúpenia časomierou.)
Sulík, Richard, predseda NR SR (2011-07-11):
Pán poslanec Fořt.
Laurenčík, Milan, podpredseda NR SR (2021-10-22):
Ďakujem, pán poslanec, prosím, zaujmite miesto pre spravodajcu. Ja teraz otváram všeobecnú rozpravu, do ktorej som nedostal žiadnu písomnú prihlášku, preto sa pýtam, či sa do rozpravy hlási niekto ústne. Končím možnosť prihlásiť sa do rozpravy. Do rozpravy sa prihlásil jeden pán poslanec, pán poslanec Radovan Kazda, ktorému teraz odovzdávam slovo, nech sa páči.
Gabániová, Darina, poslankyňa NR SR (2012-05-16):
Ja mám takú stručnú poznámku. Už tu bola raz debata v minulosti, a nielen raz, o týchto pochybných privatizáciách. Bohužiaľ, čas bol taký, a keď to bude nutné, tak si vyhľadám tie moje vystúpenia, pretože boli veľmi konkrétne a obsahovali, veľmi rukolapne by som povedala, výhodnosti a nevýhodnosti a kto a prečo a ako. Ale teraz by som povedala stručne len toto. Bolo vlastizradné dohodnúť podmienky privatizácie SPP tak, ako boli dohodnuté. Štát mal právo prehlásiť v lehote zmluvu za nulitnú, ak išlo o zmluvu nevýhodnú a poškodzujúcu záujmy štátu. Lehota vypršala, nebudem hovoriť, kto bol zodpovedný a ako, ale to neznamená, že sa budeme prizerať a neurobíme všetko, čo je možné, aby boli upravené aspoň právne podmienky lepšie zohľadňujúce záujmy štátu, teda občanov a teda nás všetkých.
Bugár, Béla, podpredseda NR SR (2016-10-20):
Nech sa páči prezentujme sa a hlasujme. (Hlasovanie.) Prítomných 141, za 121, 1 proti, 20 sa zdržali. Konštatujem, že vládny návrh zákona sme schválili. Teraz pristúpime k poslednému hlasovaniu, a to o písomných odpovediach členov vlády Slovenskej republiky na interpelácie poslancov (tlač 234). Dávam hlasovať o uznesení, ktorým Národná rada Slovenskej republiky berie na vedomie písomné odpovede členov vlády. Prezentujme sa a hlasujme. (Hlasovanie o písomných odpovediach členov vlády Slovenskej republiky na interpelácie poslancov Národnej rady Slovenskej republiky písomne podané predsedovi Národnej rady Slovenskej republiky , tlač 234.) (Hlasovanie.) Prítomných 142, za 82, 2 proti, 58 sa zdržali hlasovania. Konštatujem, že navrhované uznesenie sme schválili. Vážené panie poslankyne, páni poslanci, ešte vás chcem informovať o tom, že zajtra, tak ako sme sa minulý týždeň dohodli, budeme rokovať ako normálny rokovací deň, to znamená, že tým pádom bude od 12.00 hod. do 14.00 hod. obedňajšia prestávka, hlasovať by sme mali o 11.00 hod. Predpokladám, že o 11.00 hod. už budeme mať prerokované ešte niektoré aj iné návrhy, napríklad ministra životného prostredia, dokončíme tento návrh a ešte tu máme poslanecké. O 17.00 hod. by sme ale nehlasovali. Je s tým všeobecný súhlas? (Nesúhlasná reakcia pléna.) Nie, nech sa páči, prezentujme sa a hlasujme. (Hlasovanie.) Prítomných 141, za 92, teda ústavná väčšina, proti 49. Konštatujem, že návrh sme prijali. Vážené panie poslankyne, páni poslanci, budeme pokračovať v prerušenej rozprave, pardon, v prerušenom rokovaní, to znamená, pani podpredsedníčka Nicholsonová uzavrela k vládnemu návrhu zákona o štátnej službe rozpravu. Teraz ešte pán minister a pani spravodajkyňa, pokiaľ som dobre videl, pani spravodajkyňa môže mať záverečné slovo. Vyhlasujem teraz dvojminútovú prestávku, aby sa sem mohli presunúť aktéri toho návrhu. (Dvojminútová prestávka.) (Po prestávke.)
P. Paška, predseda NR SR: (2009-06-30):
(Hlasovanie.) 135 prítomných, 22 za, 74 proti, 37 sa zdržalo, 2 nehlasovali. Bod sme neschválili.
Šeliga, Juraj, poslanec NR SR (2022-06-21):
Ďakujem pekne, pán predseda. V rozprave vystúpil k tomuto návrhu pán poslanec Luciak a keďže podal pozmeňujúci návrh dnes, prosím, dajte hlasovať o skrátení lehoty.
Muňko, Dušan, poslanec NR SR (2022-04-29):
Pán poslanec, veľmi podrobne si rozobral niektoré veci. Mňa, samozrejme, najviac prekvapuje hlavne tam, kde zasahuje aj pán premiér Heger, pokiaľ sa Kaňku, ktorý bol naháňaný, resp. dopustil sa viacerých trestných činov, pokiaľ sa týka prania dépeháčky, kde to vyzeralo, že proste tá celá kauza bola okolo 600 až milión euro. Dneska sedí, cap je záhradníkom v akciovej spoločnosti pod ministerstvom financií v Tipose. Dobre si poukázal aj na ďalšie prípady, ktoré sa vyskytli. Pána Makóa, pán Makó vydieral pána ministra financií pána Hegera, ktorý prisľúbil, že keď odíde na SIS-ku, vieme aké milióny. Pán Makó dostáva štátne zákazky. Veď tá firma, ktorá dostala štátne zákazky, je jeho. On sa k nej priznal v zápise. My sme vám to ukázali, vám to nič nevadí. Tak ako vám nevadí to, čo predvádza pán Mikulec z hľadiska výberových konaní, tak ako vám nevadia iné veci, tak ako vám nevadí to, čo tu bolo povedané a čo prečítal predseda Národnej rady, pokiaľ sa týka správy Slovenskej informačnej služby. Vám vadí SMER, vadí vám Robert Fico, pretože bojuje proti vám prostriedkami, ktoré vám nevyhovujú. Veď pán Fico nie je predsedom vlády od roku 2018, tá kauza je stará 6-7 rokov. To, čo vy tu dneska dávate. Jaká organizovaná skupina? Veď ten sám policajný, či pán profesor Ivor alebo aj dekan povedal, veď to je totálny nezmysel. Vyšetrovateľov, ktorí boli a sú dneska na penzii, keď sa dneska pýtam na túto, na túto aby mi to vysvetlili, tak sa smejú, že to je úplné bláznovstvo, čo predvádzate. (Prerušenie vystúpenia časomerom.)
Sulík, Richard, predseda NR SR (2011-02-08):
O plate riaditeľa. Som uvedený ako nehlasoval. Tu sedím, tlačím knoflík, zrejme došlo k zlyhaniu. Ďakujem pekne.
Kollár, Boris, predseda NR SR (2021-10-26):
S ďalšou faktickou poznámkou vystúpi pani poslankyňa Vaľová.
Šeliga, Juraj, podpredseda NR SR (2020-05-20):
Tri faktické poznámky. Ako prvý pán poslanec Kotleba, nech sa páči.
Bugár, Béla, podpredseda NR SR (2017-09-08):
Pán poslanec Heger.
Jurinová, Erika, podpredsedníčka NR SR (2014-11-08):
O slovo požiadal pán navrhovateľ Ľudovít Kaník. Nech sa páči, máte slovo.
Bugár, Béla, podpredseda NR SR (2017-01-31):
Na vystúpenie pána poslanca ako jediný s faktickou poznámkou pán poslanec Pčolinský. Nech sa páči.